《游涪州北岩》
宋代·程公许

恭惟同出自，斯文其在兹。
白衣帝王师，古闻今所疑。
惨澹涪江帝，烟雨衣无炊。
一编洗心易，后学之蓍龟。
学禅谯夫子，窥墙胡不麾。
兹道三极。何曾限籓篱。
柱史接开来，相望几何时。
旧隐勤汛扫，大书刊号挺雄奇。
江山著羁臣，千古同一悲。
渠自气浩然，何成复何专亏。
高堂俨遗像，宝墨镌丰碑。
往者不可作，搔首空涕洟。
萧萧北岩松，悠悠我之思。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。